Нямецкія могілкі ў вёсцы Скарынкі (цяпер у складзе Мілавідаў), Баранавіцкі раён. Паштоўка часоў І сусветнай вайныСто год таму кайзераўская Германія абвесціла вайну Расійскай імперыі. З пачаткам вайны Баранавічы і ваколіцы зведалі шмат цікавых і трагічных падзеяў. Тут месцілася Стаўка Вярхоўнага Галоўнакамандуючага, сюды наведваўся нямецкі кайзер Вільгельм ІІ, пад горадам летам 1916 года адбываліся крывавыя баі, у якіх загінула больш за 150 тысяч чалавек. Пасля, у міжваеннай Польшчы, могілкі нямецкіх салдат добраўпарадкаваліся за кошт Германіі. Рускія ж магілы былі занядбаныя, бо Савецкі Саюз тую вайну лічыў імперыялістычнай і не прызнаваў. Пахаванне нямецкіх салдат пад Баранавічамі, паштоўка са збораў Руслана Равякі Пасля 1944 года шмат брацкіх магіл і пахаванняў былі знішчаны савецкімі ўладамі і недобрасумленнымі людзьмі. Апошнія 30 год магілы салдат Першай сусветнай актыўна раскопвалі чорныя капальнікі, абіраючы рэшткі забітых, забіраючы гузікі, какарды ды іншы небагаты рыштунак. Толькі нядаўна ўлады пачалі звяртаць увагу на закінутыя пахаванні і трохі добраўпарадкаваць магілы. Мы паспрабавалі адзначыць на карце ўсе вядомыя нам могілкі і пахаванні салдат Першай сусветнай вайны ў нашым раёне. Карта будзе аднаўляцца,таму, калі вы ведаеце не згаданыя тут месцы, дасылайце нам каардынаты і здымкі. Ставка Верховного Главнокомандующего в 1914 году в Барановичах Баранавіцкае ТБМ ладзіць чытанні, прысвечаныя 100-м угодкам Першай сусветнай вайны Знакі Першай сусветнай вайны на баранавіцкай зямлі Першая, сусветная, забытая вайна…